<classify> KULWA MZEE-DAR ES SALAAN ASKOFU Mulilege Kameka anayeshikiliwa mahabusu kwa zaidi yamiezi tisa sasa kwa tuhuma za kutokuwa raia wa Tanzania, ameibuka na mpya akiombaMahakama Kuu iwatie hatiani MwanasheriaMkuu wa Serikali na Kamishna wa Uhamiaji. Kameka ambaye ni Askofu wa Kanisa la House of Prayer Shieldof Faith Christian Fellowship HPSFCFC, ameleta maombi hayo huku akiiomba mahakamahiyo iwahukumu kifungo kwa kudharau amri ya mahakama. Maombi hayo yaliyofunguliwa Julai 16, mwaka huu, yalipangwakusikilizwa jana na Jaji Atuganile Ngwala. Hata hivyo, upande wa Serikali ambao ni wajibu maombi hayo,waliwasilisha pingamizi la awali. Baada ya pingamizi hilo, mahakama hiyo imepanga Agosti 9,mwaka huu, kutoa uamuzi juu ya pingamizi lililowasilishwa na upande wa Serikalidhidi ya maombi hayo. Uamuzi huo wa mahakama unatarajiwa kutolewa na Jaji Ngwala,baada ya kusikiliza hoja za pande zote mbili kuhusu pingamizi hilo. Katika pingamizi hilo, upande wa Serikali ukiongozwa na Wakiliwa Serikali Mwandamizi ,Jackline Nyantori, ulidai kuwa kifungu cha sheriaambacho wapeleka maombi wamekitumia, hakiipi mamlaka Mahakama Kuu kusikiliza maombihayo. Upande huo ulisisitiza kuwa kosa linalodaiwa kutendekahalikufanyika mbele ya mahakama, hivyo waombaji walipaswa kupeleke malalamikohayo kwanza polisi na kuleta madai, ndipo mahakama iyasikilize na kuyatolea uamuzi. Akijibu hoja hiyo, wakili wa mpeleka maombi, John Mallya,alidai kuwa maombi hayo yameletwa kwa taratibu na kwa mujibu wa sheria. Aliongeza kuwa sheria inaruhusu kuleta maombi ya aina hiyokwa njia ya hati ya maombi na kiapo kama walivyofanya. Machi 18, mwaka huu, mahakama hiyo iliamuru askofu huyo aliyekuwa akishikiliwa akidaiwa kuwa siraia wa Tanzania aachiwe huru kwani uraia wake hauna shaka na kama kunapingamizi litolewe ndani ya saa 48. Amri hiyo ilitolewa na Jaji IIvin Mgeta ambaye alitoamaelekezo kuwa askofu huyo atolewe mahali anaposhikiliwa kwani vilelezovilivyotolewa vimethibitisha uraia wake kuwa ni Mtanzania. Licha ya amri hiyo kutolewa, hadi leo bado askofu huyo anashikiliwana yuko mahabusu gerezani.  <topic>: KITAIFA 